Калидасæ

Калида́сæ (कालिदास, , ома «Ус-хуыцау Калийы фæсдзæуин») уыд рагиндиаг драматург æмæ поэт, фыста санскритыл. Калидасæйы уацмыстæ нымад сты индиаг классикон литературæйы тæмæны символыл. Калидасæйы драмæ «Шакунталæ» сси, Европæйы æвзæгтæм кæй ратæлмац кодтой, фыццаг ахæм скæсæйнаг уацмыстæй иу.

Калидасæйы царды уавæртæ бæрæг не сты, суанг ма йæ царды азтæ ничи зоны. Цардис нæ эрæйы агъоммæ VIII æнусæй нæ эрæйы XI æнусы онг кæддæр. Нырыккон иртæсджытæй фылдæр Калидасæйы цард ахæссынц IV æнусмæ, йæ уацмысты æвзаг æмæ иннæ аххосæгтæм гæсгæ.

Таурæгътæм гæсгæ Калидасæ уыд мæгуыр фыййау, фæлæ йæ къухы бафтыдис принцессæмæ смой кæнын æмæ ус-хуыцау Калийæ поэзийы курдиат райсын.

Уæрæсейы Калидасæйы уацмысты фыццаг тæлмацгæнæг уыдис Николай Карамзин, англисаг æвзагæй уырыссагмæ ратæлмац кодта йæ «Шакунталæ» æмæ ныффыста йæ разныхасы: «Сфылдыстадон цырын канд Европæйы нæ вæййы, фæлæ дун-дунейы алы ран дæр. Адæймаг алкæддæр адæймаг у; алы ран дæр уымæн ис æнкъарæн зæрдæ».

 Фиппаинæгтæ 

 Литературæ 
 Калидаса. Избранное. М., 1956
 Калидаса. Избранное. Драмы и поэмы. М., 1974
 Эрман В. Г. Калидаса. М., 1976
 Калидаса. Рождение Кумары. — В кн.: Классическая поэзия Индии, Китая, Кореи, Вьетнама, Японии. М., 1977
 Калидаса. Род Рагху (Рагхуванша). СПб., 1996

Категори:Рагон Индийы зындгонд адæм